Ο **Ιβάν Ελγκέρα Μπουχία** (ισπανικά: *Iván Helguera*, ισπανική προφορά ΔΦΑ: [iˈβan elˈɣera], γεννημένος στις 28 Μαρτίου 1975) είναι Ισπανός πρώην διεθνής ποδοσφαιριστής.

Αγωνιζόμενος είτε ως κεντρικός αμυντικός είτε ως αμυντικός μέσος, με καλές ικανότητες τόσο στον αμυντικό όσο και τον επιθετικό τομέα του παιχνιδιού, αγωνίστηκε συνολικά σε πέντε ομάδες στην διάρκεια της επαγγελματικής του καριέρας, με σημαντικότερες την Ρεάλ Μαδρίτης – συμμετέχοντας στις επιτυχίες του συλλόγου ως βασικό του στέλεχος – και την Βαλένθια. Στις αρχές της επαγγελματικής του καριέρας, είχε, επίσης, ένα αποτυχημένο πέρασμα από σύλλογο του εξωτερικού και πιο συγκεκριμένα την Ρόμα.

Διεθνής με την Ισπανία με σχεδόν 50 συμμετοχές, ο Ελγκέρα εκπροσώπησε την χώρα του στο Παγκόσμιο Κύπελλο του 2002, καθώς και σε δύο Ευρωπαϊκά Πρωταθλήματα. Έπειτα από διάστημα 11 σεζόν, μετρούσε συνολικά 291 συμμετοχές και 21 τέρματα στην Πριμέρα Ντιβιζιόν.

Συλλογική καριέρα
-----------------

### Νεανικά χρόνια / Ρεάλ Μαδρίτης

Γεννημένος στο Σανταντέρ της Κανταβρίας, ο Ελγκέρα ξεκίνησε την επαγγελματική του καριέρα αγωνιζόμενος για λογαριασμό των Μαντσέγο ΚΦ και Αλμπαθέτε Μπαλομπιέ, αγωνιζόμενος σε 14 αναμετρήσεις για την δεύτερη κατηγορία στην διάρκεια της σεζόν 1996–97, με τα χρώματα της τελευταίας. Αποκτήθηκε από την ομάδα της Σέριε Α, ΑΣ Ρόμα, μετά την σεζόν αυτή, μαζί με τον συμπατριώτη του, Θέσαρ Γκόμεθ, ωστόσο αποχώρησε έπειτα από μία αποτυχημένη σεζόν με προορισμό την ΡΚΝ Εσπανιόλ, όπου οι πολύ καλές του εμφανίσεις οδήγησαν την Ρεάλ Μαδρίτης να προχωρήσει στην απόκτησή του λίγο πριν το τέλος της σεζόν 1998-99.

Με την Ρεάλ Μαδρίτης, στο δυναμικό της οποίας εντάχθηκε τον Ιούλιο του 1999, ο Ελγκέρα έλαβε εξαρχής θέση βασικού στην πρώτη ομάδα του συλλόγου, ενώ πέτυχε πέντε και έξι τέρματα για την Πριμέρα Ντιβιζιόν, στην διάρκεια της δεύτερης και της τέταρτης σεζόν του, αντιστοίχως, (και οι δύο ολοκληρώθηκαν με την κατάκτηση του πρωταθλήματος από τους Μαδριλένους) αγωνιζόμενος είτε ως αμυντικός είτε ως μέσος. Ήταν, επίσης, καθοριστικής σημασίας στις δύο κατακτήσεις του ΟΥΕΦΑ Τσάμπιονς Λιγκ από τον σύλλογο της ισπανικής πρωτεύουσας: στον τελικό του 2000, απέναντι στην Βαλένθια ΚΦ, ξεκίνησε την αναμέτρηση αγωνιζόμενος ως λίμπερο σε μία νίκη με σκορ 3–0, ενώ αγωνίστηκε ως κεντρικός αμυντικός δύο χρόνια αργότερα στη νίκη με σκορ 2–1 επί της Μπάγερ Λεβερκούζεν.

Έχοντας, πλέον, χάσει την θέση του ως βασικό στέλεχος της ομάδας στα τελευταία δύο του χρόνια στην Μαδρίτη, ο Ελγκέρα, παρ'όλα αυτά, κατάφερε να σημειώσει συνολικά 42 συμμετοχές, σκοράροντας, μάλιστα, σε μία εκτός έδρας νίκη με σκορ 3–1 απέναντι στην Ταρραγόνα στις 28 Οκτωβρίου 2006. Κατά την έναρξη της τελευταίας σεζόν του με τους Μαδριλένους, είδε να του αφαιρείται, προς γενικότερη έκπληξη, ο αριθμός 6 που είχε στην εμφάνισή, ο οποίος και δόθηκε στον νεοαποκτηθέντα Μαχαμαντού Ντιαρά, ενώ στον ίδιο δόθηκε ο αριθμός 21 και υποχρεώθηκε να προπονείται με την ομάδα νέων, εν αναμονή της αποχώρησής του από τον σύλλογο, κι αυτό παρά το γεγονός πως το συμβόλαιό του έληγε τον Ιούνιο του 2009. Ωστόσο, στην διάρκεια της σεζόν, πέτυχε να επανέλθει στο βασικό σχήμα της Ρεάλ Μαδρίτης, έχοντας, μάλιστα, σημαντική συνεισφορά στην κατάκτηση του εγχώριου πρωταθλήματος για το 2007 από την ομάδα του.

### Βαλένθια

Στις 20 Ιουλίου 2007, ο Ελγκέρα υπέγραψε τριετές συμβόλαιο συνεργασίας με την Βαλένθια – κατά την υπογραφή του συμβολαίου του, δήλωσε πως επιθυμούσε να μεταγραφεί στην Βαλένθια "εδώ και καιρό" και πως ήταν "χαρούμενος" που υπέγραφε στην ομάδα. Στην διάρκεια της πρώτης του σεζόν είχε σημαντικό ρόλο στο παιχνίδι του συλλόγου, βοηθώντας, μάλιστα, τους *Che* να φτάσουν στην κατάκτηση του Κυπέλλου Ισπανίας.

Ωστόσο, καθώς ο χρόνος συμμετοχής του μειώθηκε δραματικά κατά την έναρξη της επόμενης σεζόν, το συμβόλαιο συνεργασίας του Ελγκέρα τερματίστηκε στις 12 Δεκεμβρίου 2008, ενώ, τόσο η ΦΚ Ντιναμό Βουκουρεστίου, όσο και οι Λος Άντζελες Γκάλαξι εκδήλωσαν το ενδιαφέρον τους για την απόκτηση του παίκτη, ωστόσο οι προσπάθειες αυτές δεν ευόδωσαν και, ως εκ τούτου, ο Ελγκέρα αποσύρθηκε από την ενεργό δράση λίγους μήνες αργότερα, στην διάρκεια του 2009.

Διεθνής Καριέρα
---------------

Με την Ισπανία, ο Ελγκέρα αγωνίστηκε συνολικά 47 φορές, με την πρώτη του συμμετοχή να λαμβάνει χώρα στις 18 Νοεμβρίου 1998 σε μία εκτός έδρας φιλική αναμέτρηση απέναντι στην Ιταλία (2–2).

Εκπροσώπησε την χώρα του στο Ευρωπαϊκό Πρωτάθλημα του 2000, το Παγκόσμιο Κύπελλο του 2002 και το Ευρωπαϊκό Πρωτάθλημα του 2004, ωστόσο δεν αγωνίστηκε στο Παγκόσμιο Κύπελλο του 2006, καθώς έμεινε εκτός της τελικής αποστολής της ομάδας από τον, τότε, ομοσπονδιακό τεχνικό της Ισπανίας, Λουίς Αραγονές.

### Διεθνή τέρματα

| # | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 24 Μαρτίου 2001 | Χοσέ Ρίκο Πέρεθ, Αλικάντε, Ισπανία |  Λίχτενσταϊν | **1**–0 | 5–0 | Προκριματικά Παγκοσμίου Κυπέλλου 2002 |
| 2. | 28 Μαρτίου 2001 | Μεστάγια, Βαλένθια, Ισπανία |  Γαλλία | **1**–0 | 2–1 | Φιλική Αναμέτρηση |
| 3. | 2 Απριλίου 2003 | Ρέινο ντε Λεόν, Λεόν |  Αρμενία | **2**–0 | 3–0 | Προκριματικά Ευρωπαϊκού Πρωταθλήματος 2004 |

Τίτλοι
------

Ρεάλ Μαδρίτης
* ΟΥΕΦΑ Τσάμπιονς Λιγκ: 1999–2000, 2001-02
* Διηπειρωτικό Κύπελλο: 2002
* ΟΥΕΦΑ Σούπερ Καπ: 2002
* Πριμέρα Ντιβιζιόν: 2000–01, 2002–03, 2006–07
* Σούπερ Καπ Ισπανίας: 2001, 2003

Βαλένθια
* Κύπελλο Ισπανίας: 2007-08

Στατιστικά
----------

### Σύλλογος


| Επιδόσεις ομάδων | Πρωτάθλημα | Κύπελλο | Διασυλλογικά | Σύνολο |
| --- | --- | --- | --- | --- |
| Σεζόν | Ομάδα | Πρωτάθλημα | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Ισπανία | Πρωτάθλημα | Κύπελλο Ισπανίας | Ευρώπη | Σύνολο |
| 1995/96 | Μαντσέγο |  | 0 | 0 |  |  |  |  | 0 | 0 |
| 1996/97 |  | 13 | 2 |  |  |  |  | 13 | 2 |
| 1996/97 | Αλμπαθέτε | Σεγούντα Ντιβιζιόν | 14 | 2 |  |  |  |  | 14 | 2 |
| Ιταλία | Πρωτάθλημα | Κύπελλο Ιταλίας | Ευρώπη | Σύνολο |
| 1997/98 | Ρόμα | Σέριε Α | 8 | 0 |  |  |  |  | 8 | 0 |
| Ισπανία | Πρωτάθλημα | Κύπελλο Ισπανίας | Ευρώπη | Σύνολο |
| 1998/99 | Εσπανιόλ | Πριμέρα Ντιβιζιόν | 37 | 2 | 3 | 0 | 0 | 0 | 40 | 2 |
| 1999/00 | Ρεάλ Μαδρίτης | Πριμέρα Ντιβιζιόν | 33 | 0 | 6 | 0 | 15 | 2 | 54 | 2 |
| 2000/01 | 32 | 5 | 1 | 0 | 16 | 6 | 49 | 11 |
| 2001/02 | 26 | 3 | 6 | 0 | 12 | 3 | 44 | 6 |
| 2002/03 | 33 | 6 | 1 | 0 | 17 | 0 | 51 | 6 |
| 2003/04 | 29 | 1 | 6 | 0 | 8 | 2 | 43 | 3 |
| 2004/05 | 34 | 3 | 1 | 0 | 10 | 1 | 45 | 4 |
| 2005/06 | 19 | 0 | 4 | 0 | 4 | 1 | 27 | 1 |
| 2006/07 | 23 | 1 | 2 | 0 | 5 | 0 | 30 | 1 |
| 2007/08 | Βαλένθια | Πριμέρα Ντιβιζιόν | 24 | 1 | 6 | 0 | 7 | 1 | 37 | 1 |
| 2008/09 | 1 | 0 | 2 | 0 | 3 | 0 | 6 | 0 |
| Χώρα | Ισπανία | 318 | 26 | 38 | 0 | 97 | 16 | 453 | 41 |
| Ιταλία | 8 | 0 |  |  |  |  |  |  |
| Σύνολο | 326 | 26 |  |  |  |  |  |  |

### Εθνική

| Ισπανία |
| --- |
| Έτος | Συμμ | Γκολ |
|
| 1998 | 1 | 0 |
| 1999 | 2 | 0 |
| 2000 | 10 | 0 |
| 2001 | 6 | 2 |
| 2002 | 11 | 0 |
| 2003 | 8 | 1 |
| 2004 | 9 | 0 |
| Σύνολο | 47 | 3 |

Προσωπική ζωή
-------------

Ο νεότερος αδερφός του Ελγκέρα, Λουίς, ήταν επίσης επαγγελματίας ποδοσφαιριστής. Αγωνιζόμενος ως μέσος, αγωνίστηκε στην πρώτη κατηγορία του ισπανικού ποδοσφαίρου για λογαριασμό των Ρεάλ Σαραγόσα και Ντεπορτίβο Αλαβές, ενώ αγωνίστηκε και στην Ιταλία.

Νυμφεύθηκε την επί πολλά χρόνια φίλη του, Λορένα, ενώ απέκτησε το πρώτο του παιδί, έναν γιο με το όνομα Λούκα, στις 30 Νοεμβρίου 2005.

Παραπομπές
----------

1. ↑  «Iván Helguera». BBC Sport. Ανακτήθηκε στις 6 Ιουνίου 2012.
2. ↑  «Gimnastic de Tarragona 1–3 Real Madrid». ESPN Soccernet. 28 Οκτωβρίου 2006. Ανακτήθηκε στις 13 Ιουνίου 2012. [*νεκρός σύνδεσμος*]
3. ↑  «Otro desprecio a Helguera» [Helguera scorned again] (PDF) (στα Ισπανικά). El Mundo Deportivo. 2 Σεπτεμβρίου 2006. Ανακτήθηκε στις 20 Φεβρουαρίου 2014.
4. ↑  «El Valencia ficha a Iván Helguera hasta 2010» [Valencia signs Iván Helguera until 2010] (στα Ισπανικά). El País. 20 Ιουλίου 2007. Ανακτήθηκε στις 20 Φεβρουαρίου 2014.
5. ↑  «Rescisión de contrato de Iván Helguera» [Iván Helguera's contract rescision] (στα Ισπανικά). Valencia's official website. 12 Δεκεμβρίου 2008. Αρχειοθετήθηκε από το πρωτότυπο στις 14 Δεκεμβρίου 2008. Ανακτήθηκε στις 12 Δεκεμβρίου 2008.
6. ↑  «Un milion pentru Helguera!» [One million for Helguera!] (στα Ρουμανικά). Prosport. 24 Δεκεμβρίου 2008. Ανακτήθηκε στις 24 Δεκεμβρίου 2008.
7. ↑  «Ivan Helguera attracts LA Galaxy interest». Goal.com. 1 Ιανουαρίου 2009. Ανακτήθηκε στις 1 Ιανουαρίου 2009.
8. ↑  «Notable alto» [B Plus] (στα Ισπανικά). El Mundo Deportivo. 19 Νοεμβρίου 1998. Ανακτήθηκε στις 8 Αυγούστου 2013.
9. ↑  «Iván Helguera». Soccerway. Ανακτήθηκε στις 6 Νοεμβρίου 2014.
10. ↑  «El exzaragocista Luis Helguera apuesta por su hermano Iván» [Former *zaragocista* Luis Helguera bets on brother Iván] (στα Ισπανικά). El Periódico de Aragón. 16 Μαρτίου 2004. Ανακτήθηκε στις 7 Μαρτίου 2014.

Εξωτερικοί σύνδεσμοι
--------------------

* Προφίλ από το BDFutbol
* Στατιστικά εθνικής ομάδας
* Ιβάν Ελγκέρα στην ιστοσελίδα National-Football-Teams.com
* (Αγγλικά) Ιβάν Ελγκέρα – Επιδόσεις στις διοργανώσεις της FIFA

  


|  |  |  |  |  |
| --- | --- | --- | --- | --- |
| 

| π • σ • ε
**Εθνική Ισπανίας – Μουντιάλ 2002** |
| --- |
|  |
|  | 
* 1 Κασίγιας
* 2 Τόρρες
* 3 Χουανφράν
* 4 Ελγκέρα
* 5 Πουγιόλ
* 6 Ιέρο (c)
* 7 Ραούλ
* 8 Μπαράχα
* 9 Μοριέντες
* 10 Τριστάν
* 11 ντε Πέδρο
* 12 Λούκε
* 13 Ρικάρντο
* 14 Αλμπέλδα
* 15 Ρομέρο

* 16 Μεντιέτα
* 17 Βαλερόν
* 18 Σέρχιο
* 19 Τσάβι
* 20 Ναδάλ
* 21 Λουίς Ενρίκε
* 22 Χοακίν
* 23 Κοντρέρας
* Προπονητής: Καμάτσο
 |

 |